Verkland

Navnet Verkland er kjent to plasser i Norge. En gård i Malvik, rett østenfor Trondheim i Trøndelag, og ei grend i Gulen kommune i Sogn og Fjordane. Grenda i Gulen ligger øverst i dalen som fører opp fra østenden av Yndesdalsvatnet. Fv2 går gjennom bygda.

Matrikkelgården Verkland i Gulen er slektsgården til Wergeland-slekta. Det ble i juli 1975 reist en bauta på Verkland til minne om Henrik Wergeland.Hermund Kleppa (2001): «Wergeland-støtta på Verkland» , Sogn og Fjordane fylkesarkiv

Basert på førsteleddet kan navnet ifølge Oluf Rygh bety «Land, hvorpaa der er lagt meget arbeide».Oluf Rygh: Norske Gaardnavne, Nordre Bergenhus Amt, Lavik og Brekke Herred, nr.54, Kristiania 1919 I sin utgreiing under avdukinga av Wergeland-bautaen nevnte Hans Wergeland at hvis en ser navnet i sammenheng med to andre stednavn på gården, Smedsdalen og Ulsterhaugen («ulster» = «blåster» eller «trekk») kan førsteleddet «verk» ha sammenheng med utvinning av jern, noe som igjen kan tyde på at det i tidligere tider har vært drevet utvinning og bearbeiding av jern på Verkland.

 Referanser 

Kategori:Bosetninger i Gulen
Kategori:Bygder og grender i Vestland